Инженер-техникалық интелегенцияның өзіндік ерекшелігі

Бұрынғы Кеңес Одағында ғалымдар мен инженерлердің, ғылым мен
өндірістің шығармашылық тұрғыда өзара бірігіп қызмет атқаруы, әртүрлі
формада жүзеге асқан болатын. Зауыттың ғылым секторының құрамында орталық
лабораториялар, арнайы және цехтардағы лабораториялар, конструкторлық бюро,
өндірісті механикаландыру және автоматтандыру бөлімдері болатын. Өткен
ғасырдың 80-ші жылдарының соңында өнеркәсіпте осындай ғылыми-техникалық
ұйымдардың шамамен тоқсан мыңы қызмет еткен еді. Кейбір социологтардың
пікірінше, қазіргі ірі зауыттардың қалыпты дамуы үшін, инженерлердің 5%-
ының тікелей зерттеу жұмыспен айналысуы қажет.
Өнім өндіретін де, іргелі ұлттық ғылымның негізін қалайтындар да осы
инженерлер. Жаңа техника мен технологиялар заманында елімізді өркениетті
елдердің қатарына қосатын да солар. Сондықтан да жерінің асты мен үсті
байлыққа толы Қазақстан сияқты алып елге, білімді инженерлердің керек екені
даусыз.
Ұжымдағы әлеуметтік-психологиялық климатты анықтайтын маңызды
факторлардың бірі - басқару тәсілі.
Ұжымда жақсы әлеуметтік–психологиялық климат қалыптастыруда басқару
стилі ғана емес, ұжымдағы тұлғалар арасындағы ауызбірлік те өте маңызды.
Жалпы қазіргі кездегі адамдардың психология тұрғысынан қарағандағы инженер-
техникалық интелегенцияның өзіндік ерекшелігі - оның техникалық прогреске,
техникаға тікелей немесе жанама қарым-қатынасы арқылы көрінетіні мәлім.
Яғни, инженер: 1)жаңа техниканы жасауға, басқаруға тікелей қатысады;
2)машинаға қызмет көрсетуші адамдарға жетекшілік етеді; 3) еңбек өнімділігі
мен өндіріс тиімділігін арттыруға, шығаратын өнімнің сапасын жақсартуға,
техниканы неғұрлым тиімді пайдалануға байланысты-ғылыми, экономикалық,
басқылау сияқты әртүрлі қызметтерді жүзеге асырады. Инженерлік еңбек
дегеніміз - техникалық, технологиялық және әлеуметтік ақпараттық жүйелерде
жобалау, жасау, жетілдіру, іске қосу және басқару процестерін қамтамасыз
ете отырып, қоғамның талап-сұранымдарына орай өнім өндіруді мақсат ететін,
ғылым мен тәжірибеге негізделген шығармашылық сипаттағы ерекше ақыл-ой
еңбегі.

Инженерлік шығармашылық

Инженерлік шығармашылық үшін қажетті алғышарттар алуан түрлі
жағдайларға байланысты бөгеттерге тап болатыны да рас. Сөйтіп,
инженерлердің шығармашылық еңбекпен шынайы айналасуына мүмкіндік бола
бермейді. Олардың белгілі бір бөлігінің субъективті сипаты бар және жалпы
кәсіпорындардағы сияқты, ол инженерлік еңбекті ұйымдастыру кемшіліктеріне
де байланысты. Инженерлік қызметтің қазіргі кездегі мәні оның қоғам
алдындағы жауапкершілігінің барынша артып, экономикалық нәтижелерінің
аумағы мен мәні жағынан маңызының күшеюі.
Мәселен, бүгінгі таңда, нарық жағдайында біз отандық тауарларымыздың
шетелдік тауарлармен бәсекеде шеттеліп қалмай,өтімді болуына күш салудамыз.
Әйтпесе, біздің ілгерілеуіміз мүмкін емес. Ол үшін шығарған өндірістік
өнімдеріміз сапалы, шыдамды, әрі ыңғайлы болуы керек. Инженерлік еңбектің
жауапкершілігі, осыдан туындайды. Инженерлік есепте, шешім қабылдауда
кеткен қателік,орын толмас зиян шектіруі мүмкін.
Психологиялық тұрғыдағы инженерлік қызметтің күрделі құрылымы әр түрлі
кәсіпте, мамандықта, лауазымда, білгірлік дәрежесіне сәйкес инженер
санаттарының қалыптасуының объективті алғышарты болып саналады. Бүгінгі
заманда инженерлік қызметтің, ғылым мен техниканың шарықтап дамуы барысында
инженерлік-еңбек экономиканың барлық саласынан бастап, ақпараттық әлем,
білім, мәдениет, өнер, тұрмыс, т.б. қысқасы, өмірдің бүкіл өңірінің тұтас
қамтыды деуге болады. Яғни, бүгінгі қоғамда инженерлік қызметті еңбектен
тысқары қарастыруы мүмкін емес.
Маман - бұл, белгілі бір ғылым саласында білімін шыңдап, өз ісін
жақсы меңгеріп, қызмет жасайтын адам. Қазір әр түрлі мамандықтар саласында
жұмыс істеп жүрген адамдар өте көп. Біздің тәуелсіз елімізді дамытып,
өркендетуде бұл адамдардың қызметі аса қажет..
Мамандықтың түрлері өте көп, мысалы ұстаз, дәрігер, экономист,
құрылысшы, инженер және т.б.. Солардың бірі – мұғалім!
"Ұстаздық еткен жалықпас,
Үйретуден балаға", - деп Абай атамыз айтқандай, ұстаздық - ең
қадірлі, ең асыл мамандық. Ұстаз – тек білім беруші ғана емес, сонымен
бірге тәрбиеші де.
Ян Амос Коменский "мұғалімнің атқаратын қызметі өте құрметті әрі
тамашылығы соншалық, күн астында мұндай ешбір қызмет жоқ" деп атап
көрсетеді. Ал қазақтың ұлы ағартушылары Ш.Уәлиханов, А.Құнанбаев,
Ы.Алтынсариннің педагогикалық мұрасы өз халқының жарқын болашағы тек оны
ағарту, оқыту, білім беру арқылы ғана болатынына деген терең сенімге толы.
Алайда, нағыз тәжірибелі де білікті маман болу үшін педагогикалық
нормалардың ережесін ұстану керек. Қолға алған кәсібін сапа жағынан
тыңғылықты орындап, сол кәсіптің маманы болу үшін адамға бірнеше қабілеттің
біріккен жиынтығы керек. Бұл әсіресе мұғалімдік мамандық үшін маңызды жайт.
Ұстаздың бойында барлық жақсы қасиеттер, яғни, әдептілік, кішіпейілділік,
ұстанымдылық, қамқорлық, сыйластық, мәдениеттілік және т.б. болуы тиіс.
Этика, яғни әдептілік – мұғалімнің ең бір асыл қасиеті. Сабақ беруде,
балалармен қарым-қатынас жасауда әдептіліктің сақталуы үлкен
мәдениеттілікті көрсетеді.
Педагогикалық этика мұғалімнің адамгершілік санасының даму
заңдылықтарын, педагогикалық кәсіби қызмет жағдайында моральдің жалпы
нормаларының көрініс беру ерекшеліктерін зерттейді. Педагогикалық процеске
қатысушылардың өзара қарым-қатынастарының сипатын анықтайды.
Педагогтық әдеп – кез-келген жағдайларда балалармен жұмыс істеудің
мейлінше дұрыс тәсілдерін таба білу болғандықтан, ол "тактика" деген сөзбен
білдірілетін ұғымға жақындайды. Педагогтық әдеп, егер оның мәніне қысқаша
анықтама беруге тырысып көрсек,үш нәрсені: мұғалімнің терең түсінігін,
сезімтал қарым-қатынасын және жоғары талапшылдығын білдіреді. Ал нақты
айтсақ, бұл - балалармен дұрыс қарым-қатынаста бола білу, ілтипаттылық,
сыпайылық көрсету, оқушыларға тіл қатқанда дұрыс дауыс ырғағын таба білу,
оларға ақылға сиымды талаптар қоя білу, балалардың бойындағы адамдық қадір-
қасиеттерді құрметтей білу. Мінез-құлықтың икемділігі, жұмыс жағдайларына
бейімделе білу қабілеті –мұғалімдік педагогтық әдептің бар екендігін
көрсетеді.
А.С.Макаренко бірде ешқандай іс адамнан мұғалімнің жұмысындағыдай тез
икемделуді қажет етпейтінін әділ атап көрсеткен болатын. Мұғалімнің әрбір
сөзі, оның әрбір көзқарасы мен қылығы, оның тәрбиеленушілермен күрделі де
бұралаңы мол өзара қарым-қатынастары өзінің барлық кезеңдері мен түрлерінде
педагогтық этиканың биік талаптарына, мұғалімнің мінез-құлқының нормалары
мен ережелері сияқты компонентіне сай болуға тиіс.
Мұғалімнің мінез-құлқының эстетикасы – оның оқушыларға ойдағыдай
ықпал жасауының шешуші факторларының бірі. Мұғалімдер мен балалар
арасындағы өзара қарым-қатынастарда тәрбиеленушілер мен тәрбиелеушілердің
жан-дүниесін біріктіріп, туыстыратын, көзге көрінбейтін әсемдік сезімі де,
тартымдылық та орнуы тиіс.
Әрбір мұғалімнің өзінің кәсіптік білімінде, қызметінде беделді
педагог болуға ұмтылуға тиіс, себебі балалар үшін идея жеке адаммен
біртұтас, деп атап көрсетті Н.К.Крупская. Яғни мұғалімнің әрбір жағымды
қасиеттерінің кәсіптік маңызы бар. Жақсы мұғалім – ең алдымен жақсы адам
болуы керек. Сондықтан маңызды кәсіптік міндет – оқушылардың арасында
құрметті, беделді болу.

